23.2.2023
SK
Úradný vestník Európskej únie
L 58/1471 KOMISIA PILOTNÉ PROJEKTY
KAPITOLA PP 07 — INVESTÍCIE DO ĽUDÍ, SOCIÁLNEJ SÚDRŽNOSTI A HODNÔT (pokračovanie) PP 07 22
(pokračovanie)
PP 07 22 05
(pokračovanie) — poskytovanie cielenej a prispôsobenej podpory nezávislým miestnym, regionálnym médiám a komunitným médiám v už existujúcich alebo vznikajúcich spravodajských púšťach.
Podpora by sa mala zamerať na nové technológie, ako je umelá inteligencia, údaje a podobné technológie zo strany miestnych, regionálnych a komunitných médií, pre ktoré tento sektor ešte stále nie je komplexne vybavený, alebo by mala zahŕňať ich zavádzanie.
PP 07 23
2023
PP 07 23 01
Pilotný projekt — Európsky televízny a video spravodajský portál pre občanov umožňujúci stríming, vyhľadávanie a preklad európskych televíznych a videospráv a politických dokumentárnych programov vyrobených alebo vysielaných akreditovanými verejnými a súkromnými médiami v členských štátoch Číselné údaje (Diferencované finančné prostriedky) Rozpočtové prostriedky 2023 Záväzky
2 500 000
Platby
Rozpočtové prostriedky 2022 Záväzky
Platby
Plnenie 2021 Záväzky
Platby
625 000
Poznámky Fungujúca verejná sféra má zásadný význam pre každú demokraciu.
V súčasnosti však v digitálnej verejnej sfére v Európe dominuje niekoľko silných spoločností so sídlom mimo Európy.
Cieľom pilotného projektu „Európsky televízny a video spravodajský portál pre občanov“ je prispieť k fungujúcej verejnej sfére a poskytovať občanom jedinečnú, prístupnú a celoeurópsku strímingovú platformu a jednotný prístupový bod pre kvalitné správy a dokumentárne filmy – v súlade s európskymi hodnotami a potrebou účasti na európskej demokracii, a to cezhranične a v samotných členských štátoch.
Na tento účel vytvorí jednotnú strímingovú platformu pre televízny a video spravodajský obsah, ktorá bude priamo prístupná európskemu publiku a občanom a umožní im vyhľadávať všetok obsah, ktorý poskytujú registrované verejné a súkromné médiá v členských štátoch, a poskytne preložené titulky uvedených správ a uvedených dokumentárnych filmov vo všetkých jazykoch Únie.
Európsky televízny a video spravodajský portál pre občanov nebude televíznou stanicou, ale neutrálnou platformou v základnom zmysle slova.
Nebude preto poskytovať redakčné služby a bude orientovaný výlučne na infraštruktúru a technológiu, keďže obsah, ktorý sa má strímovať na portáli, budú tvoriť bohaté a rozmanité spravodajské a dokumentárne produkcie z mnohých registrovaných médií v členských štátoch.
Na tento účel sa bude usilovať o vytvorenie technologickej a obsahovej aliancie medzi zainteresovanými mediálnymi aktérmi v členských štátoch.
Hoci existuje viacero opatrení Únie zameraných na posilnenie redakčných kapacít a tvorby obsahu, cieľom tohto pilotného projektu je venovať sa inému pohľadu.
Portál bude určený občanom a bude neutrálny v tom zmysle, že nebude prijímať žiadne redakčné rozhodnutia o obsahu, ktorý poskytujú verejné a súkromné akreditované médiá z členských štátov.
Obsah generovaný používateľmi a vytvorený nezávislými producentmi bude na platforme k dispozícii od začiatku, pokiaľ takýto obsah predtým šírili verejné alebo súkromné akreditované médiá v Únii.
V druhej fáze by sa mali navrhnúť a otestovať postupy a pravidlá s cieľom umožniť, aby sa obsah od nezávislých tvorcov a obsahu vytvoreného používateľmi (UGC) priamo pridal na portál, pričom sa zachová zásada, že portál nevykonáva žiadnu redakčnú kontrolu.
Táto zásada je kľúčom k zabezpečeniu kvality, spoľahlivosti a nezávislosti portálu, ako aj jeho neutrality.
Akreditovaný obsah bude vylúčený z prenosu na portáli len vtedy, ak nie je v súlade so zásadami týkajúcimi sa hodnôt Únie, pričom sa zavedú potrebné mechanizmy na zabezpečenie nezávislosti obsahu.